เงินบาทเปิด32.21/23บ./$
เงินบาทเปิดตลาด 32.21/23บาท/ดอลลาร์สหรัฐ ปรับตัวแข็งค่าขึ้นตามเงินสกุลอื่น
2 ส.ค. 2553

เงินบาทเปิดตลาด 32.21/23บาท/ดอลลาร์สหรัฐ ปรับตัวแข็งค่าขึ้นตามเงินสกุลอื่น 
นักบริหารเงินธนาคารกรุงศรีอยุธยา ระบุว่า เช้านี้เงินบาทเปิดตลาดที่ระดับ 32.21/23 บาท/ดอลลาร์ แข็งค่าจากเมื่อวันศุกร์ที่ปิดตลาด 32.26 บาท/ดอลลาร์ ซึ่งเป็นการแข็งค่าตามเงินสกุลอื่น หลังจากที่แข็งค่ามาก่อนหน้านี้
ส่วนค่าเงินสกุลอื่น เงินเยนล่าสุดอยู่ที่ 86.57/60 เยน/ดอลลาร์ ส่วนค่าเงินยูโร ล่าสุดอยู่ที่ระดับ 1.3073/3077 ดอลลาร์/ยูโร          ปัจจัยที่น่าสนใจในรอบสัปดาห์นี้คือ ความเคลื่อนไหวของเงินสกุลอื่นในภูมิภาค ตัวเลขเศรษฐกิจของทางสหรัฐฯว่าจะมีผลทำให้เศรษฐกิจ Down อีกหรือเปล่า เพราะช่วงนี้ตัวเลขออกมาไม่ค่อยดีเท่าไหร่ อาจจะมีผลทำให้คนกลับไปถือดอลลาร์ได้อีก ที่น่าจับตาคือ วันศุกร์ ที่จะมีการประกาศตัวเลขการจ้างงานนอกภาคเกษตรเดือนก.ค.ของกระทรวงแรงงานสหรัฐ          คืนวันจันทร์นี้ สถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนก.ค. และ กระทรวงพาณิชย์สหรัฐเปิดเผยข้อมูลค่าใช้จ่ายด้านการก่อสร้างเดือนมิ.ย. ทั้งนี้ ประเมินกรอบการเคลื่อนไหวของเงินบาทระหว่าง 32.15-32.25 บาท/ดอลลาร์